Senadyan mangkono, daya cerna badan manungsa marang karbohidrat manéka warna gumantung saka sumberé, ya iku variasi antara 90%–98%. Serat ngurangi daya cerna karbohidrat dadi 85%.[7] Manungsa ora bisa nyerna selulosa saéngga serat selulosa sing dikonsumsi manungsa mung liwat ngliwati saluran pancernan lan metu bareng feses. Serat-serat selulosa ngikis dinding saluran pancernan lan ngrangsang ngetokaké ilu sing mbantu pangan ngliwati saluran pancernan kanthi lancar saéngga selulosa disebut minangka bagéyan wigati ing menu pangan sing séhat. Conto panganan sing sugih banget serat selulosané ya iku woh-wohan seger, janganan, lan wiji-wijian.[8]